ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 105-Е.03.01-104253/4-2019

12.03.2019.

 *(место и датум)*

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 2003/2018 (3000/0994/2018), за набавку Анализа и испитивања узорака са цевног система котла блокова на ТЕНТ-А, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 1.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**: На страни 5 од 70 тендерске документације, техничка спецификација, тачка 2 сте навели:

Фабричке контроле у земљи и иностранству, у току производње опреме за постројења на ТЕНТ А

У којим земљама ће се вршити фабричке контроле у иностранству?

Да ли је могуће доставити листу испоручиоца опреме за коју је планирана фабричка контрола?

Због чега у обрасцу цене није раздвојено човек/дан на иностранство и у земљи? Ово је веома битно због формирања конкурентне цене јер Наручилац је дужан да дефинише колико планираних излазака очекује због фабричке контроле у земљи и иностранству јер трошкови излазака човека нису исти и за излазак у земљи и иностранству.

**ОДГОВОР 1:** Наручилац у овом тренутку, још увек нема уговоре са испоручиоцима код којих ће производити опрема и код којих ће се вршити фабричке контроле, те с тога, листа истих не може бити достављена потенцијалним понуђачима.

Узимајући у обзир начин на који је конкурсна документација дефинисана, као и то да Наручилац у овом тренутку нема информације о томе ко ће бити испоручиоци опреме, Наручилац није у могућности, нити је дужан да дефинише број излазака због фабричких контрола у земљи и иностранству. Наиме, према конкурсној документацији, од понуђача се захтева да поднесе понуду за ангажовање особља са одговарајућом опремом за испитивања, у складу са врстама предвиђених испитивања током фабричке контроле, на принципу „човек/дан“, без обзира на обим и количину предвиђених испитивања, при чему се изабраном понуђачу признају и дани путовања до и од локације испитивања, било да се ради о испитивањима у земљи, било да се ради о испитивањима у иностранству. Дакле, од изабраног понуђача се очекује да Наручиоцу стави на располагање особље са одговарајућом опремом за период који је потребан за обављање фабричке контроле. Наведени услови су исти за све понуђаче и на њима је да одлуче на који начин ће формирати конкурентну цену.

**ПИТAЊE 2:** на страни 5 од 70, техничка спецификациај сте навели:

Изабрани понуђач је у обавези закључивања уговора, а пре почетка пружања предметних услуга, Наручиоцу достави ваећа уверења о еталонирању за опрему која ће бити коришћена за предметна испитивања и која су у скаладу са тачком стандарда SPRC ISO/IEC 17025, подлеже еталонирању.

На страни 6 од 70 тендерске документације, технича спецификација сте навели:

Фабричке контроле у земљи и иностранству, у току производње опреме за постројење на ТЕНТ А подразумева следеће:

* Испитивање опреме у ситуацијама када је Планом контроле квалитета предвиђено да испитивање врши лабораторија ангажована од стране Наручиоца – визуелна испитивања, димензиона испитивања, мерење дебљине ултразвучним уређајем, мерење тврдоће, металографса испитивања методом реплике, испитивање методом ултразвука, испитивање магнетних честица, испитивање метом течних перентраната испитивање хемијског састава методом XRF.

Због чега се за опрему за мерење дебљине ултразвучним уређајем, тврдоће, испитивање ултразвуком и магнетним Честицама исто не захтевају важећа уверења/извештаји о еталонирању/калибрацији уређаја од стране акредитованих установа када је то исто захтев тачке 5 стандарда SPRC ISO/IEC 17025 коју сте навели?

Да ли су материјали на којима ће се радити XRF анализа угљенични челици?

**ОДГОВОР 2:** Опрема којом ће се вршити предметна испитивања из тачака 1) и 2) у оквиру тачке 3.1 Конкурсне документације – „Опис услуге“, мора бити еталонирана у складу са тачком 5 стандарда SRPS ISO/IEC 17025, те ће стога, на основу примедбе заинтересованог лица, бити измењена тачка 3.1 Конкурсне документације у делу „Обавезе изабраног понуђача везане за тачку 2 из одељка „Опис услуге“ – Фабричке контроле у земљи и иностранству, у току производње опреме за постројења на ТЕНТ А“.

XRF анализе ће се радити на материјалима за које то буде захтевао Наручилац. Сходно претходно наведеном, податак о томе на којим ће се челицима радити XRF анализе, односно да ли ће се ове анализе радити на угљеничним челицима, потпуно је ирелевантан за потенцијалне понуђаче. Наручилац је свестан ограничења XRF уређаја везаних за могућност детекције угљеника.

**ПИТАЊЕ 3:** На страни 5 од 70 тендерске документације, техника спецификација, тачка 2 сте навели:

Фабричке контролеу земљи и иностранству, у току производње опреме за постројења на ТЕНТ А

На страни 11 од 70 тендерске документације, технички капацитет сте навели:

Копија сертификата о акредитацији према захтевима стандарда SPRC ISO/IEC 17025 издатим од стране Акредитационог тела Србије (АТS), са обимом акредитације који обухвата све врсе испитивања наведене у Техничкој спецификацији.

На основу наведеног лабораторија акредитована према SPRC ISO/IEC 17025 није компетентна нити овлашћена да врши фабричке контроле нити било које врсте контролисања/испитивања без разарања, то могу само да раде контролна тела према SPRC EN ISO/IEC 17020. Билo кaквo спoмињaњe прeмa плaну и прoгрaму Нaручиoцa дa тe пoслoвe мoрa дa oбaвљa лaбoрaтoриja je пoгрeшнo и нетачно. Такве врсте контролисања врше искључиво независна тела треће стране као што су контролна тела типа А.

Такође због могућности сукоба интереса, организација која врши контролисања/испитивања за Испоручиоца не сме да буде укључена у контролисање/испитивање исте те опреме за Наручиоца.

На основу свега наведеног услов за део који се односи на фабричку контролу мора бити копија сертификата о акредитацији према захтевима стандарда SPRC ISO/IEC 17020, за контролну организацију типа А. Било какво условљавање са лабораторијом је кршење правила акредитације и послова које обављају контролна тела као и њихова дискриминација према ЗЈН.

**ОДГОВОР 3:** Предмет јавне набавке су испитивања, а не контролисање и додатни услов за технички капацитет, везан за стандард по коме треба да буде акредитована лабораторија, усклађен је са предметом јавне набавке – испитивањима.

Испитивања у сврху контролисања, ради лабораторија произвођача опреме. Испитивања која су предмет јавне набавке, спроводе се у случајевима када је Планом контроле квалитета, за поједина испитивања, предвиђено и ангажовање лабораторије од стране Наручиоца, у циљу провере резултата испитивања спроведених од стране лабораторије произвођача или, мимо плана контроле квалитета, у случајевима када Наручилац, из било ког разлога, посумња у веродостојност резултата појединих испитивања спроведених од стране лабораторије произвођача опреме. Врсте и обим оваквих испитивања одређује Наручилац. У складу са претходним појашњењем, Наручилац ће изменити тачку 3.1 Конкурсне документације у делу „Обавезе изабраног понуђача везане за тачку 2 из одељка „Опис услуге“ – Фабричке контроле у земљи и иностранству, у току производње опреме за постројења на ТЕНТ А“.

Заинтересовано лице је очигледно термин „фабричка контрола“, који не значи ништа друго до спровођења испитивања у фабрици произвођача опреме, поистоветило са пословима контролисања. Испитивања која су предмет јавне набавке, не спроводе се у сврху контролисања у смислу стандарда SRPS ISO/IEC 17020 и понављање комплетних испитивања, спроведених од стране лабораторије произвођача опреме, не би било ни сврсисходно.

Коментар заинтересованог лица: „Такође због могућности сукоба инереса, организација која врши контролисања/испитивања за Испоручиоца опреме не сме да буде укључена у контролисање/испитивање исте опреме за Наручиоца“ није јасан и у каквој је вези са предметном јавном набавком. Наручилац подсећа заинтересовано лице да је за предметну јавну набавку покренут отворени поступак јавне набавке и да понуде могу поднети сви понуђачи који испуњавају услове из конкурсне документације.

*У складу са наведеним појашњењима Комисија ће израдити измене и допуне конкурсне документације и исте објавити на Порталу јавних набавки и интернет страници Наручиоца.*

 КОМИСИЈА

\_\_\_\_\_\_\_\_\_\_\_\_-члан/заменик члана

 (име/презиме)

\_\_\_\_\_\_\_\_\_\_\_\_-члан/заменик члана

 (име/презиме)

\_\_\_\_\_\_\_\_\_\_\_\_-члан/заменик члана

 (име/презиме)